นายกรัฐมนตรี ผลักดันไทยเป็นศูนย์กลางการแข่งขัน E-sports
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งมั่นให้มีการส่งเสริมการใช้ “Soft power” โดยนำกีฬามาต่อยอดให้กับการท่องเที่ยว เน้นเพิ่มการเป็นจุดหมายกีฬาระดับโลกให้กับประเทศไทย โดยกระทรวงการท่องเที่ยวและกีฬาได้ขับเคลื่อน การพัฒนางานกีฬา ด้านทรัพย์สินทางปัญญา นำร่องกีฬาเจ็ตสกี ยกระดับเป็นการแข่งขันทัวร์นาเม้นท์เจ็ตสกีอันดับที่ 1 ของโลก โดยกำหนดจัดทัวร์นาเม้นท์เจ็ตสกีโลก “WGP#1” เจ็ตสกีเวิลด์คัพ 2021-2022 ระหว่างวันที่ 12-16 มกราคม 2565 ณ เมืองพัทยา จังหวัดชลบุรี ซึ่งรายการแกรนด์สแลมนี้เป็นรายการที่ยิ่งใหญ่ที่สุดในโลก จากการที่นักกีฬาทั่วโลกเข้าร่วมแข่งขันมากที่สุดตั้งแต่ปี 2018 และจะมีการออกอากาศเผยแพร่ไปกว่า 90 ประเทศทั่วโลก เพราะการแข่งขันกีฬาเจ็ตสกี WGP#1 มีแฟนกีฬาเกิดขึ้นทั่วโลก โดยเฉพาะในยุโรป มีผู้ชมเติบโตสูงมาก โดยวางเป้าหมายแฟนกีฬาเพียงร้อยละ 5 กับ World Class Content ที่ไทยเป็นเจ้าของลิขสิทธิ์ เท่ากับจะมีแฟนกว่า 350 ล้านคน ภายในปี 2567 ซึ่งจะสร้างประโยชน์ให้ประเทศไทยหลากหลายมิติเป็นอย่างยิ่งยืนยัน รัฐบาลให้ความสำคัญกับการสนับสนุนและส่งเสริมให้ประเทศไทยพัฒนาอุตสาหกรรมการกีฬา เพื่อเป็นส่วนสำคัญในการสร้างมูลค่าเพิ่มทางเศรษฐกิจ มุ่งสู่การเป็นเจ้าภาพในการจัดการแข่งขันกีฬาระดับนานาชาติ โดยนำกีฬามาต่อยอดให้กับการท่องเที่ยว ส่งเสริมให้ประเทศไทยเป็นจุดหมายกีฬาระดับโลก ภายใต้มาตรการป้องกันโควิด-19 อย่างเข้มงวดสูงสุด